Menama
Menama (arba Manama, arab. المنامة = al-Manāmah) – Bahreino sostinė ir didžiausias miestas. Miestas yra salos šiaurėje, šalia Persijos įlankos. 147,1 tūkst. gyventojų (2007; apie trečdalis visų Bahreino gyventojų). Ekonomika remiasi nafta ir jos perdirbimu, laivų statyba, žvejyba ir perlų gavyba. 1986 m. Menamoje įsteigtas Bahreino universitetas. Į šiaurę nuo Menamos, Muharako (al-Muharraq) saloje yra tarptautinis Bahreino oro uostas.